Otvorena znanost u Hrvatskoj

Open Science Cafe „Politika otvorene znanosti – kako objaviti rad u repozitoriju Dabar?“
2023-02-28 11:00 - 12:00 (Europe/Paris) | Online
Centar za otvorenu znanost i upravljanje znanstvenim informacijama iz Sveučilišne knjižnice Rijeka organizira prvi ovogodišnji Open Science Cafe koji će se održati 28. veljače 2023. od 11:00 do 12:00 sati na platformi Microsoft Teams.
Tema Cafea je primjena politike otvorene znanosti i objava u repozitoriju Dabar. U razgovoru s članicama Centra za otvorenu znanost saznajte više o objavljivanju radova u repozitoriju Dabar:
• Kako pristupiti i što pohraniti u repozitorij?
• Objavio/la sam rad u otvorenom pristupu – moram li ga staviti i u Dabar?
• Objavio/la sam rad u časopisu s pretplatom – smijem li ga objaviti u otvorenom pristupu u repozitoriju?
• Kako provjeriti koji embargo ima časopis u kojem sam objavio rad?
• Koju CC licenciju odabrati?
Više informacija možete pročitati na letku, a za sudjelovanje je potrebna prijava na poveznici. Sastanku se možete pridružiti ovdje.

Organisation of Data Stewardship Services: studije slučaja nizozemskih, sjevernoameričkih i finskih sveučilišta
2023-03-09 08:00 - 17:00
Tzv. upraviteljem podacima (engl. data steward) smatra se osoba koja radi na savjetovanju organizacije ili istraživačke grupe o provođenju dobrih praksi upravljanja podacima ili osiguravanju kvalitete podataka organizacije ili istraživačke grupe. S obzirom da se nacionalne i institucionalne politike, savezne nacionalne službe i organizacije istraživačkih usluga mogu razlikovati, upravljanje podacima može se odvijati drugačije u institucijama visokog obrazovanja diljem svijeta. Unatoč – ili upravo zbog – razlika u nacionalnim okolnostima, postoji mnogo toga što možemo naučiti jedni od drugih razmjenom informacija o našim istraživačkim okruženjima i trenutnim inicijativama upravljanja.
Na ovom webinaru analizirat će se različiti načini organiziranja usluga istraživanja podataka s fokusom na upravljanje podacima uvođenjem studija slučaja nizozemskih, sjevernoameričkih i finskih sveučilišta. Analiza je usredotočena na četiri dimenzije usluga upravljanja istraživačkim podacima:

politika i upravljanje
uspostava, financiranje i strukture istraživačkih podatkovnih usluga
usluge zagovaranja, savjetovanja i podrške istraživanju podataka
tehničke usluge za istraživanje podataka

Sudionicima će se predstaviti usluge iz sve četiri dimenzije upravljanja istraživačkim podacima koje utječu na uključena sveučilišta te će na kraju biti vremena za postavljanje pitanja. Saznajte više o različitim načinima organiziranja usluga upravljanja podacima kroz studije slučaja sa sveučilišta TU Delft, Purdue i Aalto.
Webinar je besplatan i otvoren za sve zainteresirane, samo je potrebno prijaviti se. Više informacija i poveznicu za prijavu pronađite ovdje.

OpenAIRE jutarnja kava uz razgovor o tečaju “Data Steward” Sveučilišta u Beču
2023-04-04 09:00 - 10:00 | Online
Prosljeđujemo poziv na sudjelovanje u zanimljivo online predstavljanje iskustava s osmišljavanjem i provođenjem tečaja “Data Steward”.
Svi angažirani u dizajn tečaja za obuku upravitelja podataka (engl. data steward) pozvani su na jutarnju kavu uz razgovor s Monikom Bargmann i Terezom Kalová. Monika i Tereza podijelit će svoja iskustva u kreiranju i vođenju tečaja “Data Steward”. Tečaj sadrži pregled modula i sadržaja, početni pregled kurikuluma radionica o upravljanju podacima i druge savjete. Tečaj se održava na engleskom jeziku, traje 2 semestra, dio je kontinuiranog programa obrazovanja poslijediplomskog studija na Sveučilištu u Beču za istraživače i podršku istraživačima, te donosi 15 ECTS bodova, a na završetku se dobije certifikat Sveučilišta (engl. Certificate of the University of Vienna).
Više o tečaju i iskustvima njegova provođenja poslušajte 4. travnja 2023. u 9 sati putem Zoom-a, a prijaviti se možete na poveznici: https://us02web.zoom.us/meeting/register/tZcofu6srD4pE9bHkUiWtU-RR0TubOSDey3C .

OpenAPC - Open minds towards transparent publication fees
2023-04-04 15:00 - 16:00 | Online
Knjižnica Sveučilišta Bielefeld 2014. je pokrenula projekt OpenAPC koji se primio sredstca od Njemačke zaklade za istraživanja (ger. Deutsche Forschungsgemeinschaft, DFT), njemačkog Ministarstva za obrazovanje i istraživanja (ger. Bundesministerium für Bildung und Forschung, BMBF) i od Europske komisije u sklopu OpenAIRE Nexus projekta.
Na webinaru će se predstaviti projekt s naglaskom na prednostima transparentnosti naknada objavljivanja i načina na koje ustanove mogu postati dio globalnog projekta OpenAPC. Bit će riječi o formatu i obradi podataka, kako se transparentnost primjenjuje na sve faze životnog ciklusa podataka u OpenAPC-u i prednostima sudjelovanja. Izlaganje će završiti kratkim osvrtom nakon čega će ostati vremena za raspravu i dodatna pitanja.
Više informacija i poveznicu za prijavu pronađite ovdje.

Scholarly Communication in Crisis: Research Integrity and Open Scholarship
2023-04-19 16:30 - 18:00 | Online
U organizaciji Open Access Scholarly Publishing Association (OASPA) poslušajte webinar o ugroženosti integriteta akademske komunikacije. Je li porast neetičkih i neprovjerenih istaživanja uzrok i jesu li Otvorene stipendije rješenje?
cineOdgovore na ova pitanja iz svojeg će područja djelovanja pokušati odgovoriti penalisti Adam Day, Brian Nosek and Dorothy Bishop.
Webinar se održava 19.4.2023. u 16:30 sati.
Za prijavu kliknite na LINK.

ENRESSH Webinar on Evaluation of Artistic Research
2023-04-26 14:00 - 15:00
U suradnji s institutom Research on Research (RoRI), European Network for Research Evaluation in the Social Sciences and the Humanities (ENRESSH) predstavlja novi webinar u svojoj seriji o vrednovanju istraživanja. Ovaj put usredotočit će se na umjetničko istraživanje i njegovo vrednovanje u sustavima financiranja istraživanja temeljenih na izvedbi.
Iako su sustavi vrednovanja istraživanja i financiranja temeljenog na izvedbi već istraženi, vrednovanje umjetničkog istraživanja i dalje ostaje nedovoljno istražena tema. Upravo zato, ovaj webinar će se usredotočiti na aspekte vrednovanja umjetničkog istraživanja u kontekstu sustava financiranja temeljenih na izvedbi. Osim formalnih definicija, bit će riječi i o tome kako one mogu, ali i ne moraju uvijek odražavati ono što se smatra istraživanjem, posebno kada su u pitanju SSH istraživanja.
Kamila Lewandowska (Sveučilište u Varšavi) će u svom predavanju pružiti pregled vrednovanja umjetničkog istraživanja u sustavima financiranja istraživanja temeljenih na izvedbi diljem Europe te se dotaknuti složenih kriterija kvalitete za umjetničko istraživanje.
Drugo predavanje koje će održati Florian Vanlee (ECOOM-VUB) pružit će konkretan primjer kako transformirati zahtjeve kako bi se bolje odrazila produkcija umjetničkog istraživanja u sustavima financiranja istraživanja temeljenih na izvedbi.
Pridružite nam se na webinaru 26. travnja u 14:00 sati CEST i saznajte više o vrednovanju umjetničkog istraživanja u sustavima financiranja temeljenih na izvedbi.
Prijave su moguće na poveznici: https://www.eventbrite.com/e/enressh-webinar-on-evaluation-of-artistic-research-tickets-617372667267?aff=erelexpmlt

Bridging the Digital Gender Gap
2023-04-26 14:00 - 15:30 | Online
Cilj događaja je raspraviti pitanja rodne ravnopravnosti; na koji način su istaknuta u obrazovanju, posebno u digitalnom i online obrazovanju. Raspravljat će se o trenutnim percepcijama, izazovima, mogućnostima, spoznajama, rješenjima i najboljim praksama. Uz to, cilj događaja je podići svijest o “što jest” i “što bi moglo biti” te potaknuti publiku o razmišljanju i planiranju novih akcija.
Govornici:

Angela Jafarova, suosnivačica tvrtke Datorium
Maria Rahamägi, osnivačica i izvršna direktorica škole Edumus
Lieselot Declercq, suosnivačica i direktorica online škole d-teach
Elsa Corominas, Sveučilište Oberta de Catalunya (UOC)

Cijeli program događaja možete pronaći na linku.
Prijave su moguće na poveznici: https://ec.europa.eu/eusurvey/runner/RegistrationForm26APRIL

Citizen Science at your Academic Library: Ideas and Inspirations
2023-04-27 17:00 - 18:30 | Online
LIBER Radna skupina za građansku znanost i SciStarter organiziraju trodijelnu seriju webinara koja će polaznicima predstaviti koncept građanske znansoti (eng. Citizen Science), pružiti savjete i predstaviti primjere dobre prakse za početak i održavanje raznih aktivnosti.
Drugi webinar u seriji održat će se (online) 27. travnja u 17.00 sati (CET), a u njemu će predavači iz SAD-a i Europe podijeliti dosadašnja iskustva iz područja građanske znanosti. Ciljevi webinara su identificiranje načina na koje knjižnice potiču i podržavaju cjeloživotno učenje, pronalazak ključnih strategija za uvođenje građanske znanosti u knjižnice te pronalazak potrebnih resursa.
Webinar je namijenjen visokoškolskim knjižničarima, ali je sudjelovanje otvoreno i dostupno svima zainteresiranima za građansku znanost i njenu primjenu u knjižnicama.
Registracije su omogućene na poveznici.

Copyright and Open Access in Europe
2023-05-04 16:30 - 18:00 | Online
LIBER i SPARC Europe pozivaju vas da sudjelujete na webinaru ”Copyright and Open Access in Europe” i među prvima doznate preliminarne rezultate KR21 programa.
Program Knowledge Rights 21 (KR21) usmjeren je na donošenje promjena u zakonodavstvu i praksi diljem Europe kojima se želi ojačati pravo na znanje. Temelji se na uvjerenju da je znanje ključno za obrazovanje, inovacije i sudjelovanje u kulturi te da bi svatko trebao imati mogućnost – posebno kroz knjižnice, arhive i digitalno – znanju pristupiti i koristiti ga.
Webinar će se održati 4. svibnja 2023. u 16:30h.
Prijaviti se možete na LINKU.

Open Science – From Policy to Practice
2023-05-16 - 2023-05-17 | Online
Konferencija “Open Science – From Policy to Practice” istaknut će različite perspektive oblikovanja, implementacije i korištenja otvorene znanosti. Cilj ove konferencije je razmjena znanja, dijeljenje najboljih praksi te rasprava kako otvorena znanost može doprinijeti jačanju održive budućnosti i demokracije unutar i izvan Europske unije.
Konferencija će se održati u Stockholmu 16. i 17. svibnja 2023. godine, te će se prenositi uživo kako bi se omogućilo online sudjelovanje.
Više informacija o konferenciji: https://oppenvetenskap.se/
Prijava za prijenos uživo: https://oppenvetenskap.se/streaming/

Bridging the Gap: Exploring Innovative Opportunities for Research Libraries to Reform Research Assessment
2023-05-17 15:00 - 16:30 | Online
Open Strategy Network (OSN) Istraživačke knjižnice Ujedinnjenog kraljevstva (RLUK) održat će radionicu na kojoj će se promišljati o ulozi knjižnica
u provedbi DORA-e te će istražiti nove i inovativne mogućnosti za istraživačke knjižnice da reformiraju evaluaciju istraživanja i ubrzaju promjene.
Šest panelista u ovoj zajedničkoj EMBO/EMBL sesiji predstavljaju istraživače u različitim ulogama: članovi izbornih odbora u agencijama i institutima
financijera, članovi fakultetskih odbora i savjetodavnih odbora, urednici i izdavači znanstvenih časopisa te istraživači na početku karijere.
Na primjerima provedbe DORA-e u različitim institucijama i osvrnuti će se na svoja osobna iskustva sudjelovanja ili provedbe takvih inicijativa.
Panelisti:
Karim Labib, MRC PPU, University of Dundee, UK
Guillermina Lopez, Instituto de Neurociencias, UMH-CSIC, Severo Ochoa Centre of Excellence, Spain
Bernd Pulverer, Head of EMBO Publications
Brenda Andrews, Donnelly Center, University of Toronto, Canada, editor-in-chief of Genetics Society of America’s G3 journal
Cecilia Perez, EMBL postdoctoral fellow
Wolfgang Huber, EMBL Group Leader and Senior Scientist
Moderator: Sandra Bendiscioli, Senior Policy Officer, EMBO
Više informacija o događanji i registracijama možete pronaći na Dora at 10 web-stranici.

PUBMET2023
2023-09-13 - 2023-09-15 | Sveučilište u Zadru, Ul. Mihovila Pavlinovića 1, Zadar, 23000, Croatia (Local Name: Hrvatska)
Deseta međunarodna konferencija o znanstvenoj komunikaciji u kontekstu otvorene znanosti PUBMET2023 održat će se od 13. do 15. rujna 2023. godine na Sveučilištu u Zadru. Organizatori konferencije su Odjel za informacijske znanosti Sveučilišta u Zadru, Medicinski fakultet, Filozofski fakultet i Prehrambeno-tehnološki fakultet Sveučilišta u Zagrebu, Hrvatska udruga za znanstvenu komunikaciju – ZNAK, Institut Ruđer Bošković, i Medicinski fakultet Sveučilišta u Rijeci. Nakon devet uspješnih konferencija, ovogodišnja slavljenička konferencija osigurat će mjesto za dijalog i predstavljanje najboljih praksi stručnjaka u području znanstvene komunikacije, istraživača, informacijskih stručnjaka i knjižničara, urednika, izdavača, edukatora, kreatora politika, komunikologa i novinara u dinamičnom području otvorene znanosti.
Teme konferencije PUBMET2023 su:

vrli ‘novi’ svijet institucijskog izdavaštva – izdavaštvo u otvorenom pristupu dostupno autorima i institucijama
uloga knjižnica u okruženju otvorenog pristupa i otvorene znanosti
istraživačka učinkovitost, uspješnost i provedba u kontekstu reforme sustava vrednovanja u znanosti
odgovornost, etika i inkluzivnost u istraživanju i objavljivanju
uloga otvorene infrastrukture u omogućavanju otvorene znanosti
FAIR načela i digitalni objekti
umjetna inteligencija (AI) u znanstvenoj komunikaciji
obrazovanje, edukacija, podizanje svijesti i unaprjeđenje vještina i resursa za otvorenu znanost
ekološka osviještenost i održivost u znanstvenoj komunikaciji.

REGISTRACIJE SU OTVORENE!
Registrirati se možete na PUBMET2023 MREŽNOJ STRANICI ZA REGISTRACIJU.
PRIJAVE SAŽETAKA
Organizatori konferencije PUBMET2023 pozivaju Vas da pošaljete prošireni sažetak (na engleskom jeziku, maksimalno 600 riječi i ne više od 8 referenci) koji opisuje glavnu ideju Vašega rada, njegovu znanstvenu ili praktičnu relevantnost te znanstveni i/ili društveni utjecaj. Za pripremu sažetaka koristite predloške, a sažetke učitajte ovdje. Prilikom prijave sažetka, označite prijavljujete li kratko predavanje (do 10 minuta), postersko priopćenje ili radionicu (do 90 minuta). Nakon recenzije, autori zaprimljenih sažetaka će biti obaviješteni o ishodu recenzijskog postupka. Izlagači prihvaćenih sažetaka će se morati registrirati za sudjelovanje na konferenciju u Zadru, te dostaviti svoju kratku biografiju i fotografiju za web stranicu konferencije.
OBJAVLJIVANJE
Prihvaćeni sažeci bit će objavljeni u Knjizi sažetaka PUBMET2023, koja će biti indeksirana u Google Scholar, Semantic Scholar, ZENODO, OpenAIRE Catalogue, BASE, Open Science Index i drugim indeksnim bazama podataka.
Autori su također pozvani da prijave cjeloviti rad za objavu u posebnom izdanju časopisa Publications (ISSN 2304-6775), posvećenom PUBMET2023 konferenciji. Publications je međunarodni časopis u otvorenom pristupu, indeksiran u Scopus, Web of Science Core Collection, RePEc i mnogim drugim bazama podataka, te je rangiran u Q1 (Library and Information Sciences) prema CiteScore. Sve pristigle radove će vrednovati gostujući urednici i ako će ih smatrati prikladnima za razmatranje, proslijedit će ih recenzentima. Naknada (APC) za objavljivanje prihvaćenih članaka u posebnom broju PUBMET2023 neće se naplaćivati. Autori imaju mogućnost odobriti objavu komentara recenzenta i uredničke odluke objave zajedno sa završnom verzijom rada. Članci će se objaviti pod licencijom CC BY, a autorska prava zadržavaju autor(i).
Svi prihvaćeni sažeci, kao i prezentacije i snimke bit će objavljeni na mrežnoj stranici konferencije pod licencijom CC-BY 4.0.
VAŽNI DATUMI
Rok za predaju sažetaka: 15. svibanj 2023.
Obavijest o prihvaćanju sažetka: 15. lipanj 2023.
Rok za dostavu cjelovitih radova (za časopis Publications): 30. studeni 2023.
Rok za predaju prezentacija i/ili postera: 10. rujan 2023.
Za više informacija posjetite mrežnu stranicu PUBMET2023: http://pubmet.unizd.hr/ ili nas kontaktirajte na: pubmet@unizd.hr

Istraživanje budućnosti otvorenog znanstvenog rada: aktualne prakse, trendovi i inspiracije u akademskim institucijama
2023-09-20 15:00 - 16:00 | Online
Spremni ste za putovanje u budućnost akademskih istraživanja? Pridružite se webinaru koji će zaroniti u svijet otvorenog znanstvenog rada i na kojem će predstavnici uglednih europskih institucija podijeliti svoje uvide o izazovima otvorenog pristupa, trendovima i strategijama za unapređenje širenja istraživanja.
Ključne teme:

Izazovi prilikom implementacije politika otvorenog pristupa
Najbolje prakse i lekcije za uključivanje fakulteta i istraživača u otvoreni pristup
Podrška fakultetima pri usklađivanju politika otvorenog pristupa
Nacionalne strategije financiranja otvorenog pristupa
Uloga financijera u podršci inicijativama otvorenog pristupa, promicanju i rješavanju globalnih problema pravednosti

Ne propustite ovu inspirirajuću sesiju. Saznajte više informacija i osigurajte svoje mjesto na poveznici!

Towards a Transparent Transition to Open Access: The Current Data Landscape
2024-09-03 14:00 - 15:00 | Online
LIBER-ova Radna grupa za otvoreni pristup održat će webinar na kojem ćete imati priliku saznati rezultate dviju nedavno objavljenih studija o financijskim aspektima prelaska na otvoreni pristup. Nakon toga održat će se okrugli stol na kojem će se raspravljati o utjecaju spomenutih rezultata na buduće strategije otvorenog pristupa u knjižnicama.

Otvorena znanost u projektima Hrvatske zaklade za znanost
2024-09-05 11:00 - 12:00 | Online
Centar za otvorenu znanost i upravljanje znanstvenim informacijama (COZ) Sveučilišne knjižnice Rijeka poziva istraživače i sve zainteresirane da se pridruže još jednom Open Science Caféu gdje će dr. sc. Dejana Carić, voditeljica u Odjelu za praćenje provedbe projekata Hrvatske zaklade za znanost, predstaviti temu “Otvorena znanost u projektima Hrvatske zaklade za znanost”. Zaklada je 2022. uvela Plan upravljanja istraživačkim podacima (PUP) za lakši pristup i dijeljenje podataka financiranih javnim novcem, a novi pravilnik Zaklade iz srpnja 2024. obvezuje na dijeljenje istraživačkih podataka te objavljivanje publikacija u otvorenom pristupu za sve projekte financirane od strane Zaklade. Prijava za sudjelovanje klikom na poveznicu. Više o događanju pročitajte ovdje.

PUBMET2024 ljetna škola za urednike znanstvenih i znanstveno-stručnih časopisa i 11. PUBMET2024 konferencija o znanstvenoj komunikaciji u kontekstu otvorene znanosti
2024-09-10 - 2024-09-13 | II Palaces, Trg Petra Zoranića 1, Zadar, 23000, Croatia (Local Name: Hrvatska)
Prva PUBMET2024 ljetna škola za urednike, 10.-12. rujna 2024.
Teme ljetne škole su:

Znanstvenoistraživačka čestitost, uključujući smjernice za jasan i transparentan opis postupaka otkrivanja i rješavanja slučajeva upitne ili štetne istraživačke prakse, kao što su krivotvorenje podataka i manipulacija (obrada) slika, neetična primjena alata generativne umjetne inteligencije, korištenje neslužbenih i potencijalno ilegalnih organizacija koje proizvode i prodaju lažne istraživačke radove (tzv. paper mills), te ostali primjeri neetičnog ponašanja u znanosti;
Višejezičnost u znanstvenom izdavaštvu i odgovorna upotreba računalno potpomognutog prevođenja;
Pravni aspekti i licenciranje, uključujući pravilnu upotrebu licencija, zadržavanje i prijenos autorskog prava.
Smjernice za poboljšanje indeksiranja i vidljivosti znanstvenih publikacija, pravilno korištenje metapodataka i trajnih identifikatora, te interoperabilnost podataka;

11. PUBMET2024 konferencija, 12.-13. rujna 2024.
Po završetuku ljetne škole, ovogodišnja PUBMET2024 konferencija istražit će srž otvorene znanstvene komunikacije, usredotočujući se na temu vrednovanja znanstvenoistraživačkog rada. Pozivamo sudionike da se uključe u raspravu o mogućim izazovima, uključujući otvorenost i transparentnost, nepristranost, otpornost, isplativost i učinkovitost tog procesa. Nadalje, želimo nastaviti raspravu o načinima poboljšanja recenzijskog postupka, postizanju veće raznolikosti recenzenata, pojašnjenju uloge recenzenta, njihovom obučavanju i tehnološkom napretku.
U doba brzog napretka znanstvenoistraživačkog rada naročito je važno osigurati etičnost u postupku njegovog vrednovanja. PUBMET2024 nastoji progovoriti o etičnosti tog procesa, naglašavajući važnost priznavanja različitih vrsta znanstvenih publikacija i zalažući se za odgovorno korištenje uobičajenih kvantitatvnih bibliometrijskih pokazatelja koji se koriste kao jedina “mjera” kvalitete i utjecaja. Potičemo vrednovanje znanstvenoistraživačkog rada na temelju njegovog sadržaja, podržavajući veću uključivost i učinkovitost.
Više informacija na PUBMET2024 web-stranici.

Ethics and integrity for AI in research
2024-09-10 14:00 - 15:30 | Online
Na koji način se umjetna inteligencija može iskoristiti za promicanje temeljnih vrijednosti i odgovornosti u istraživanju i znanstvenoj komunikaciji? Kako evaluirati istraživačke prakse u ovom novom digitalnom okruženju?

Odgovore na ova važna pitanja saznajte 10.9. u 14h.
Prijave i detalji klikom na poveznicu.

CPDWL Webinar: Open Science Unveiled: Empowering Knowledge Sharing in the Digital Age
2024-09-11 14:00 - 15:30 | Online
Pridružite se webinaru IFLA-ine sekcije CPDWL posvećenom otvorenoj znanosti u praksi s naglaskom na objavljivanje u otvorenom pristupu i otvorene podatke. Saznajte koje sve koristi otvorena znanost donosi znanstvenoj zajednici te kako knjižnice i informacijski stručnjaci mogu zastupati i podržavati inicijative otvorene znanosti.
Detalji i prijava klikom na poveznicu.

Citizen Science and Citizen Humanities in libraries
2024-09-17 12:30 - 14:00 | Zoom
Kako se knjižnice mogu uključiti u projekte građanske znanosti? Kako definirati pojam citizen humanities? Kako poboljšati posebne zbirke pomoću projekata građanske znanosti? Odgovore na ova pitanja uz primjere iz prakse saznajte na LIBER-ovom webinaru. Prijave klikom na poveznicu.

EASE webinar: AI as a sustainable writing and translation aid in scholarly publishing
2024-09-17 15:00 - 16:00 | Online
Pozivamo vas na webinar o korištenju umjetne inteligencije kao pomoći u pisanju i prevođenju unutar znanstvenog izdavaštva. Cilj je pružiti smjernice za informirano korištenje AI tehnologija među znanstvenim izdavačima, urednicima, autorima i prevoditeljima. Prijave klikom na poveznicu.

OSF for Institutions: Tools and Insights for Academic Librarians and Research Support Staff
2024-09-18 19:00 | Zoom
Na webinaru namijenjenom visokoškolskim knjižničarima i osoblju za podršku istraživanju istražite OSF Institutions, platformu koja osnažuje prakse otvorene znanosti unutar akademskih institucija. Otkrijte kako OSF Institutions pojednostavljuje radne procese, poboljšava suradnju unutar istraživačke zajednice i osigurava usklađenost s institucionalnim politikama. Naučite kako pratiti istraživačke aktivnosti, povećati učinkovitost i unaprijediti znanstvene rezultate vaše institucije. Prijave klikom na poveznicu.

DIAMAS Conversation series for libraries: Standards and Tools to Elevate Diamond OA Publishing
2024-09-24 12:00 - 13:30 | Zoom
Pridružite se drugom događaju iz DIAMAS serije razgovora za knjižničare na kojem će se predstaviti izdavački standard i alati za publikacije u dijamantnom otvorenom pristupu koje je DIAMAS (Developing Institutional Open Access Publishing Models to Advance Scholarly Communication) zajednica kreirala kako bi unaprijedila njihovu kvalitetu, učinkovitost i održivost.
Prijave klikom na poveznicu.

Envisioning a Hybrid Model of Peer Review: Integrating AI with reviewers, publishers and authors
2024-09-24 14:30 - 15:30 | Online
Mogu li se umjetna inteligencija i čovjekova stručnost međusobno nadopunjavati? Poslušajte panel raspravu o upotrebi AI alata u recenzijskom postupku koji će se baviti etičkim pitanjima i smjernicama za primjenu umjetne inteligencije te istražiti edukacije i resurse potrebne recenzentima za učinkovito korištenje tih alata. Više o događaju pronađite klikom na poveznicu.

IIASA Connect Coffee Talk Debate: For and Against AI in Research
2024-09-25 14:00 - 15:00 | Zoom
Ne propustite debatu između dva tima suprotstavljenih stajališta o korištenju umjetne inteligencije u znanosti. Prijave klikom na poveznicu.

Reviewer Burnout and AI
2024-09-25 15:00 | Online
Burnout recenzenata postao je značajan izazov u znanstvenom izdavaštvu jer se tempo i broj pristignih radova neprestano povećavaju. To dovodi do pogrešaka u recenzijskom postupku, a potražnja za visokokvalitetnim recenzijama i dalje traje. Može li umjetna inteligencija pomoći u rješavanju ovoga problema? Odgovor pronađite na ovom webinaru. Prijave klikom na poveznicu.

Barcelona Declaration and the role of Open Science Infrastructures
2024-09-26 16:00 - 17:00 | Zoom
Saznajte više o Barcelonskoj deklaraciji, tko je potpisuje i zašto te kako otvorene infrastrukture mogu podržati Deklaraciju. Global Sustainability Coalition for Open Science Services (SCOSS) predstavit će SCOSS zajednicu otvorenih infrastruktura i najnovije članove: Research Data Alliance (RDA) i Software Heritage. Prijave klikom na poveznicu.

The Impact of FAIR and AI on Standards in Official Statistics
2024-09-26 16:00 - 17:30 | Zoom
Webinar istražuje promjene u području podataka i njihov utjecaj na razvoj standarda u području službene statistike. Pojava velikih jezičnih modela (LLM) i s njima povezanih AI proizvoda, zahtjevi za pristupom podacima u svrhu istraživanja ili kreiranja politika, FAIR načela, sve to mijenja način na koji se standardi koriste za podršku podatkovnim sustavima u službenoj statistici. Prijave klikom na poveznicu.

The AI Orphan?
2024-09-27 15:00 - 16:30 | Online
Ovaj webinar će predstaviti niz pritisaka s kojima se institucije financirane javnim novcem i istraživači suočavaju u trenutnom okruženju umjetne inteligencije. Sudionicima će pružiti priliku bolje razumjeti kako europski pravni okvir za autorska prava može postati potpora znanstvenim istraživanjima u novom mandatu Europske komisije i Europskog parlamenta. Prijave klikom na poveznicu.

The Future of Research - An Introduction to Open Science
2024-10-01 09:00 - 10:00 | Zoom
Otvorena znanost u središtu je programa Europske unije za istraživanje i inovacije. Ona čini znanstvena istraživanja, podatke i rezultate dostupnijima svima, nastoji ukloniti prepreke dijeljenju znanja te potiče suradnju između različitih disciplina. Kroz suradnju i transparentnost, otvorena znanost nastoji demokratizirati znanje, riješiti globalne izazove i potaknuti društveni napredak. Na ovom webinaru upoznajte koncept otvorene znanosti. Prijave klikom na poveznicu.

Open access book policies: The author’s experience
2024-10-02 15:00 - 16:00 | Online
Poslušajte četvero autora i njihova iskustva s objavljivanjem knjiga u otvorenom pristupu te kako su se snašli sa zahtjevima politika otvorenog pristupa. Prijave klikom na poveznicu.
